cyanic-selkie/wikianc huggingface dataset:
Halvt nedsenkbar plattform
Søylene
Søylene er vertikale skallkonstruksjoner. Ytterhuden av stålplater er avstivet på innsiden. Søylene er videre delt opp i skott eller tanker. Formålet er å redusere skadevirkningene dersom det skulle gå hull og vann strømme inn, for eksempel etter en kollisjon. De bærende konstruksjonene dimensjoneres ut fra kontroller i grensetilstander. De sveises sammen og testes med ikke destruktiv metoder (MPI, ultralyd eller røntgen). Når tankene er ferdige, blir alle tanker testet med å sette på trykkluft (0,2 bar overtrykk) som holdes en time. Dersom trykket ikke faller er det tegn på at tankene er tette. Noen tanker blir også trykktestet med vann.
Inne i søylene er det ballasttanker, ballastpumper, store mengder mekanisk utstyr og mange rør til ulike formål. Mellom tankene er det rør, som blir brukt til å pumpe væsker som vann, mellom de ulike tankene, og til fylling eller tømming av tankene. Rørene er koblet til ballastpumper. For å hindre fri strømning av væsker er det ventiler på rørene. Både ventiler og pumper testes regelmessig.
De viktigste lastene på søylene er fra vektene fra skroget og dekket, samt hydrostatisk vanntrykk og laster fra bølger. Laster fra havstrøm og vind bidrar også en god del, men bidrar mest på forankringssystemet og for dimensjoneringen av dekkskonstruksjoner og -utstyr.
For å få ekstra oppdrift, sveises det ofte på ekstra tanker på utsiden av søylene. De kalles blistere.
Pongtonger
Pongtonger er hule skallkonstruksjoner som forbinder søylene under havflaten. De er avstivet på innsiden, og er som søylene delt opp i skott for å redusere skadevirkningene ved vannlekkasjer. Mellom skottene er det vanntett luker (mannhull), som normalt holdes avstengt.
Eldre plattformer har ofte i tillegg slankere tverrstag som stiver av søylene, som et fagverk. På nyere plattformer er pongtongene bygget så solide at disse tverrstagene er unødvendige.
For å få ekstra oppdrift, sveises det ofte på ekstra tanker på utsidene av pongtongene. De kalles sponsoner.
Dekket
En har normalt dekk i flere høyder. Dekket har boligkvarter, lagerområder, bore- eller produksjonsutstyr. De blir benyttet til å plassere store mengder mekanisk utstyr eller prosessutstyr. Det kan være elektriske rom, lagerrom, ventilasjons- og kommunikasjonsrom. De har ofte stor vekt og en plassering i midten av plattformen gjør stabilitetsegenskapene bedre for plattformen.
Spesielt for boreplattformer er den store boremodulen. Boretårnet er ofte den høyeste delen av plattformen. For å kunne gjennomføre boring er det i norske farvann nødvendig å ha hivkompensator, for at ikke bevegelsene skal ødelegge boreutstyret.
En vil videre ha dekkskraner for å løfte utstyr og forbruksvarer til og fra forsyningsbåter. Egne dekksområder er satt av for å ta i mot varer.
Dekket blir delt opp i områder som skilles med brann- og eksplosjonsskiller. Kravene til disse framgår av forskrifter og standarder. Utformingene er knyttet til risikoen for brann og eksplosjoner, og bestemmes i hovedsak ut fra risikoanalyser.
Dekket forsøkes normalt plassert så høyt opp at hundreårsbølger ikke slår opp i dekket. Når det ikke er mulig må det lages lokale forsterkninger av dekket rundt søylene.
Forankring
De fleste halvt nedsenkbare plattformene har et forankringssystem.
Det består av et anker som festes til havbunnen. Som anker brukes flukeanker, plateanker, sugeanker og pæleanker. Flukeanker er mest vanlig på flyttbare plattformer fordi det er hurtig gjort å installere og fjerne dem. For produksjonsplattformer er sugeanker det mest brukte, da produksjonsplattformene normalt er større enn de flyttbare platformene og derfor får større belastninger på ankerlinene, samt at dregging av anker kan få større konsekvenser på en produksjonsplattform.
Dersom det brukes flukeanker skal de etter Sjøfartsdirektoratets forskrifter fra 1987 krevde at ankerne skulle prøvebelastes til den lasten en vil få med hundreårsbølger for å sikre at ankeret er skikkelig festet til havbunnen og ikke senere vil dregge. I den nye ankringsforskriften fra 2008 er kravet modifisert til at en om en ikke trenger å trekke opp til hundreårslast, om en kan vise at dregging ikke vil overbeslaste andre liner, føre til skade på infrastruktur eller korallrev. Det forutsettes videre at det gjøre ROV-undersøkelser for å sjekke at ankeret er satt riktig på havbunnen.
Videre en ankerline som kan bestå av kjetting, wire eller fibertau. I noen tilfeller plasseres det også synker eller flytebøyer på linene. Bøyer settes på dersom en vil forsikre seg om at forankringen ikke skal skade kryssende rørledninger, korallrev eller andre forhold på havbunnen. Synker brukes dersom en vil få ankerlinene i riktig avstand fra fleksible stigerør.
På plattformen kommer ankerlinen først inn i et ledehjul (engelsk fairlead), som styrer retningen på linen opp mot dekket. På dekket er det ankervinsjer, som regel en vinsj for hver line. Vinsjen har som oppgave å trekke opp linene, løse dem ut og stramme eller slakke. Vinsjen har også to uavhengige bremser som skal hindre ukontrollert utslipp av linene. I tilfelle av ulykkessituasjoner skal ankerlinene kunne løses ut, slik at de rauser ut i havet. Det er mange hendelser der ankerliner har raust ut ukontrollert. For norsk sokkel er Rolls-Royce og Aker Pusnes de største leverandørene av vinsjer.
De fleste flyttbare halvt nedsenkbare plattformene har kjettinger som oppbevares i kjettingkasser. Produksjonsplattformene kobler seg til ankerliner som allerede er lagt ut når en kommer til stedet. For å spare tid har forhåndslagte ankerliner også blitt mer vanlig på flyttbare plattformer, som da må ha tilgang på flere sett ankerliner. Noen har wire som er lagt inn på en spole på dekket.
Anker som ikke brukes henges opp i et bolster. Det er en stålkonstruksjon satt sammen av rør, som er sveist fast på skroget nær vannlinjen. Ankerne dras inn til bolsteret og festes med at en drar i ankervinjen til de sitter fast. En vil normalt bruke om lag 50 tonn strekk. Til ankerne er det festet en line (engelsk pennant wire) som brukes til å trekke ankeret til og fra ankerhåndteringsfartøyene. Disse linene er festet på plattformen, og løftes ut til ankerhåndteringsfartøyene ved hjelp av en kran. Ankerne i bolsterne blir utsatt for betydelige bølgelaster, og det er tilfeller der ankerlinen har røket mens ankeret var i bolsteret, og at bolsteret er blitt ødelagt av ankeret.
Regelverket fra DNV krever at en skal dimensjonere skroget slik at anker som kommer løs fra bolsteret ikke skal gjøre betydelig skade på skroget.
Dynamisk posisjonering
Nyere plattformer har ofte et såkalt dynamisk posisjoneringssystem (DP).
En oppgir til systemet hvilken posisjon en skal holde og hvor store avvik fra posisjonen som tolereres. Dersom posisjonen avviker fra den ønskede posisjonen vil datamaskinen gi instrukser til maskineriet om å endre posisjon til det ønskelige. Bølger, havstrøm og vind vil bidra til at plattformen vil drive av dersom det ikke kompenseres for det. Dersom avviket blir for stort eller referansesystemene faller bort, vil en nødfrakoble operasjonen.
For å vite at en er på rett sted brukes minst tre uavhengige referansesystemer, som også må være av to ulike prinsipper. Av de mest brukte referansesystemene er:
Kongsberg Maritime har en svært stor del av verdensmarkedet for slike systemer, og er i praksis i en monopolstilling i Norge.
Forflytning
Under forflytning blir plattformene hevet opp, til det som kalles transittdypgang. En får da mindre motstand fra sjøen og bølgene, og forflytningen kan foregå hurtigere. Dersom bølgene blir større enn en spesisfisert grense (ofte tre meter), må en senke plattformen til overlevelsesdypgangen (engelsk survival draft), og legge seg i ro.
Ved forflytning over store avstander, som fra byggeverksteder i Korea eller Singapore til Norge, blir noen plattformer fraktet på dekket av tunglastefartøyer. Andre går for egen maskin eller blir tauet. En forflytning for egen maskin fra Singapore til Norge tar om lag tre måneder. Lastene på skroget kan bli store, og kan blant annet medføre at ankerfestene (bolsterne) på utsiden av skroget blir skadet.
Oppkobling
Før en plattform kommer til en posisjon må havbunnen undersøkes. En må undersøke at det ikke er kulturminner, miner eller andre rester fra krigsaktivitet, vernet fauna eller spesielle biologiske forhold, som korallrev.
Det gjøres normalt forenklede risikoanalyser før installasjonen som et gruppearbeid med ulike personer med ulik bakgrunn til stede. De gjør en risikoidentifisering (HAZID), en gjennomgang av operasjonelle forhold (HAZOP) og blir enige risikoreduserende tiltak.
Det vil normalt være begrensninger i værforholdene når installeringen kan foretas. Ofte er det om vinteren en del venting til en får det rette «værvinduet», og installeringen kan foretas.
En gjenganger i drøftinger før en forankringen installeres er behovet for geotekniske undersøkelser, samt hvor mange borehull som er nødvendig og om det er tilstrekkelig med en tidligere undersøkelse et stykke unna eller seismikk.
Forankringssystemet settes så på plass. Første drar vinsjene og ankerhåndteringsfartøyet linen ut fra kjettingkassen på plattformen. I noen tilfeller brukes wire eller trosser i tillegg til kettingen, men da blir selve installeringsprosessen mer komplisert og tar mye lengre tid. Ankeret settes på enden av linen, og ankeret slippes ned på havbunnen fra ankerhåndteringsfartøyet. Linen strammes fra vinsjene på plattformen, og en trekker opp ankerlinene for å sjekke at ankeret ikke glipper ved en last som tilsvarer hundreårsbølger. Denne laster holder en i 15 minutter, og slakker så til det strekket en skal ha under operasjon. Dersom ankeret glipper må det tas opp igjen og en prøver igjen. Samme prosedyre gjentas for alle ankerlinene.
Under bruk
Under bruk skal plattformen stå mest mulig i ro. I dårlig vær vil plattformene bevege seg en del horisontalt (jaging). Ved stormvarsel vil en normalt heve dekket noe fra operasjonshøyde (engelsk operational draft) ved ballastering (engelsk storm draft). Videre vil en ta opp broene dersom en er broforbundet med en annen plattform. Det er fordi horisontalbevegelsene da vil øke. Videre vil noen boreplattformer avslutte boringen og koble fra brønnen. Når en kobler fra, varierer mye fra plattform til plattform og er avhengig av dens tekniske utrustning.
For kranfartøyer må en når en skal gjøre tunge løft, kompensere for å unngå slagside på grunn av den økte vekten. Det gjøres ved å ballastere fartøyet slik at vektene hele tiden er best mulig fordelt. Vann blir da flyttet vekk fra tanker nær kranene og til andre deler av plattformen eller ut i sjøen. Tilsvarende gjøres i motsatt rekkefølge når en skal sette lasten fra seg. Slike løft gjøres derfor alltid svært langsom for å få tid til å gjøre ballasteringen samtidig.
Flere halvt nedsenkbare plattformer har vært instrumentert for å måle oppførselen, og det viser seg at en i dårlig vær får rimelig samsvar mellom beregnete og målte akselerasjoner på plattformene. For å få en god detlajert forståelse av oppførselen er det likevel ofte nødvendig å gjøre modellforsøk.
Fjerning
Før fjerningen starter gjøres det normalt forenklede risikoanalyser i en gruppe med ulike personer til stede. Det er risikoidentifisering (HAZID), en gjennomgang av operasjonelle forhold (HAZOP) og der en også blir enige risikoreduserende tiltak.
Ved fjerningen kobler en seg fra brønnen, fjerner eventuell broer til andre plattformer og avsluttet eventuelle andre operasjoner. Slepebåtene kobler seg til. Ankrene tas opp av ankerhåndteringsfartøyer og plasseres på båten. Ankerlinene dras inn igjen i kjettingkassen på plattformen, eller demonteres og legges på dekket på ankerhåndteringsfartøyet.
Generelt
Dimensjoneringen vil være basert på kontroller i fire grensetilstander. Det er analyser av skroget, flytestabilitet og forankringen for å sjekke at de ikke blir overbelastet ut fra det aktuelle vanndypet, stedsspesifikke geotekniske data og bølgeforholdene på stedet. Ved den stedsspesifikke vurderingen analyserer en også skipstrafikken i området, og om kollisjonslastene kan overstige det plattformen er dimensjonert for.
De viktigste lastene på leggene er fra vektene fra dekket, bølger, strøm og vind.
De viktigste sviktformene er ved utmatting og knekking.
Bølgelaster
Den første bølgelasten som en kunne fastsette analytisk var for en stor vertikal sylinder som gikk fra bunnen og stakk opp over havflaten. Bølgene vil her strømme rundt sylinderen uten at det dannes virvler - separasjon. Metoden kalles McCamy-Fuchs metode. Den regnes som gyldig dersom bølgelengden er større enn om lag fem ganger diameteren på søylen. Bølgelastene er størst når bølgen treffer konstruksjonen midt mellom bølgetoppen og bølgedalen. Akselerasjonen har da sin største verdi, og en sier at lasten er akselerasjonsstyrt. Bølgelasten er proporsjonal med diameteren på sylinderen, vanndypet, egenvekten på vannet og bølgehøyden, og omvendt proporsjonal med kvadratet av bølgeperioden. I tillegg vil sylinderen påvirke væsken, som gir et samvirke som kalles virtuell masse eller tilleggsmasse.
Begroing (som rur, blåskjell og tare) på sylinderen reduserer masselasten og øker draglasten.
Bølgeslag
Bølgeslag fra en bølgetopp kan gi svært høye lokale laster.
Bølger som treffer dekket på en plattform kalles gjerne "grønn sjø. Grønn sjø på dekk beregnes ofte etter dambrudds-teorier. En antar da at en dam brister, og vannet renner inn over dekket på skipet eller plattformen og treffer utstyr.
«Hvit sjø» er bølgeskummet på toppen av bølgene. De har normalt en vesentlig lavere egenvekt enn grønn sjø, og kan ikke gjøre så mye skade. Hvit sjø er derimot viktig i vurderingen av isingsfare, og kan treffe høyere oppe enn grønn sjø.
Norge
I Norge vil det oftest være Det Norske Veritas, men det brukes også plattformer som er laget etter regelverkene til American Bureau of shipping (ABS) og Lloyd's Register. Dimensjoneringen vil på nyere plattformer være kontroller i de ulike grensetilstandene. Flaggstaten og klasseselskapet gir sertifikater til reder for samsvar med regelverket. Sertifikatene har begrensninger for hvor plattformen kan brukes for eksempel til geografisk område, hvor store vanndyp den kan operere i og hvor store dekksvekter en får lov til å ta med.
For norsk sokkel utsteder Petroleumstilsynet en samsvarsuttalelse før en plattform kan brukes på norsk sokkel. Denne uttalelsen gis til reder. Ved søknaden måles plattformen opp mot det nyeste regelverket til Sjøfartsdirektoratet og Det Norske Veritas uavhengig av hva som er byggeregelverket. Petroleumstilsynet tar også stilling til om avvikene fra regelverkene er akseptable.
For hver lokasjon gjøres det en analyse av forankringen for å sjekke at de ikke blir overbelastet ut fra det aktuelle vanndypet, stedsspesifikke geotekniske data og bølgeforholdene på stedet. Ved den stedsspesifikke vurderingen analyserer en også skipstrafikken i området og om kollisjonslastene kan overstige det plattformen er dimensjonert for. For en boreinnretning gjør en også vurderinger av hver enkelt brønn og en dimensjonerer brønnene. Før den kan brukes på en spesifikk lokasjon, må operatøren på norsk sokkel innhente samtykke fra Petroleumstilsynet.
Ulykker
Halv nedsenkbare plattformer har på verdensbasis hatt relativt mange ulykker. Fra 1990 til 2005 har det skjedd en alvorlig ulykke om lag hvert 400 driftsår. Med 150 plattformer i bruk skjer det derfor normalt slike ulykker i snitt hvert tredje år. Mange steder i verden praktiseres det at plattformene evakueres før stormer og orkaner, slik at om plattformene havarerer blir det bare materielle skader.
På verdensbasis er de to verste ulykkene med Alexander L. Kielland i 1980 med 123 døde og Ocean Ranger i 1982 med 84 døde. De alvorligste ulykkene i Norge var med Alexander Kielland og Deep Sea Driller (6 døde).
Petrobras 36 (bygget i 1995) var i sin tid den største flytende halvt nedsenkbare plattformen i verden. Den sank 20. mars 2001 etter en eksplosjon. Siden har også de halvt nedsenkbare plattformene Aban Pearl sunket i 2010, Deepwater Horizon i 2010 og Jupiter 1 i 2011. Typiske årsaker til ulykker og uhell under tauing er
Feil og svikt under operasjon er som regel knyttet til en eller flere av følgende forhold:
I 2015 skjedde det også en dødsulykke på COSLInnovator på Trollfeltet ved at en bølge slo inn vinduene i boligkvarteret, og en person ble drept.
Zweckverband reichsparteitag Nürnberg
Zweckverband reichsparteitag Nürnberg var en organisasjon i det tredje riket som hadde som formål å stå for gjennomføringen av Rikspartidagene og vedlikeholde arrangmentsstedene.
Guandong
Guandong (, i europeiske kilder mest omtalt som Kwantung, japansk versjon Kantō (Shinjitai-skrift: 関東; russisk: Гуаньдун eller Квантунг, offisielt: Квантунская область) var fra 1898 et område som Qing-dynastiet forpaktet til Russland. Det lå sør på halvøya Liaodong i Gulehavet. Ordet Guandong er en sammentrekning som egentlig betyr «østenfor (Shanhai)-  passet» og siktet opprinnelig til hele Mandsjuria.
Zweckverband reichsparteitag Nürnberg
Loven slo fast at det for å gjennomføre rikspartidagene og for å vedlikeholde bygningene etableres et “formålsforbund” (zweckverband). Medlemmene av forbundet er det nasjonalsosialistiske tyske arbeiderparti, NSDAP, det tyske riket, delstaten Bayern og byen Nürnberg. Forbundet skulle ha sete i Nürnberg.
Guandong
På grunn av sin åpenbare strategiske betydning falt stormaktenes blikk på halvøya Liaodong i annen halvdel av 1800-tallet. Under den første japansk-kinesiske krig (1894-1895) ble den okkupert av japanerne og skulle ifølge Shimonoseki-traktaten av 17. april 1895 avstås til Japan. Etter Shimonoseki-intervensjonen av Russland, Frankrike og Tyskland, gav Japan avkall på å overta halvøya og gikk i stedet med på erstatning på 30.000.000 sølv-tael.
Zweckverband reichsparteitag Nürnberg
Organisasjonen bestod av en direktør og et styre. Hans Kerrl ble utnevnt som direktør for organisasjonen i april 1935. Kerrl hadde tidligere vært president i landstinget i Preussen og ble senere på året utnevnt som Kirkeminister.
Guandong
I avtalen om Liaodong-halvøy-pakten, Pekingavtalen av 15. mars 1898, forpaktet Kina Guandong (Kwantung), sørspissen av Liaodong-halvøya, til russerne for 25 år. Paktområdet bestod i det vesentlige av Port Arthur som var blitt utbygd til flåtebase, og av handelshavnen Dalni litt lenger mot øst. Nord for paktområdet var det en bred nøytral sone som bare kunne betres av kinesiske tropper hvis russerne innvilget dem tillatelse.
Zweckverband reichsparteitag Nürnberg
Direktøren ble oppnevnt av Føreren og Rikskansleren. Kostnadene til organisasjonen skulle baseres på donasjoner og bidrag. Organisasjonen ble fritatt for offentlige avgifter og frimerker.
Guandong
Under den russisk-japanske krig (1904-1905) ble Port Arthur beleiret av japanerne i 157 dager. I Portsmouth-traktaten av 5. september 1905 avstod Russland sine rettigheter til paktområdet til japanerne. Hit stasjonerte Japan senere Kwantunghæren.
Mot slutten av annen verdenskrig ble området i august 1945 erobret i en luftlandeoperasjon av Den røde armé. Årene 1945-1955 stod det under felles sovjetisk-kinesisk administrasjon. Den 11. oktober 1955 ble det helt overdratt til Folkerepublikken Kina.
Norman Pritchard
Norman Gilbert Pritchard også kjent som Norman Trevor (1877–1929) var en britisk-indisk friidrettsutøver og skuespiller som deltok i de olympiske leker 1900 i Paris.
Pritchard ble født Norman Gilbert Pritchard i Calcutta som sønn av George Petersen Pritchard og Helen Maynard Pritchard.
Han deltok i flere øvelser i friidrett under OL 1900 i Paris. Han kom på andreplass på 200 meter bak John Tewksbury fra USA og også på 200 meter hekk ble han nummer to, bak amerikaneren Alvin Kraenzlein. Han deltok også på 110 meter hekk, på 60- og 100 meter.
Han flyttet til England i 1905 hvor han gjorde suksess som sceneskuespiller. I 1914 flyttet han til USA hvor han spilte i en rekke stumfilmer.
Ersfjord (Senja)
Ersfjord er ei bygd og en grunnkrets i Senja kommune i Troms og Finnmark. Den ligger innerst i Ersfjorden, og ved fjorden ligger de karakteristiske fjellene Okshornan, og den fryktinngytende Snykollen ruver over bygda.
Ersfjorden er har en strand med hvit, finkornet sand. Området er tilpasset raste- og bålplasser.
Befolkning
Bygda var inntil for få år siden en av de mest avsidesliggende på Senja, men etter at Geitskartunnelen åpnet i 2004, ligger bygda midt på veistrekningen mellom de to befolkningssentrene i kommunen, og det er bare 3 km å kjøre til Senjahopen (tidligere var det 11,5 mil). Det er idag fylkesvei 862 som går gjennom Ersfjord.
Alle de rundt 40 innbyggerne i Ersfjord grunnkrets bor i bygda. Grunnkretsen grenser i nordøst til Mefjordvær og Senjahopen, i sør til Bergsbotn, i sørvest til Steinfjord og i nordvest til Norskehavet. Areal: 14,52 km².
«Gulldassen»
Stedet ble kjent for å ha en av landets mest påkostede veitoalett med dusj, den såkalte «Gulldassen» som kostet 3,75 millioner å bygge (kvadratmeterpris på 300 000 kr).
Avisa Nordlys karakteriserte bygget som «en futuristisk obelisk kledd i gylne skjell stiger bygget opp av sanden og strekker seg mot himmelen i pakt med de mektige fjellene»
Billedkunst
Billedkunst, bildekunst eller bildende kunst er en samlebetegnelse for de billedskapende, visuelle kunstartene. Billedkunsten omfatter tradisjonelt særlig malerkunst, tegnekunst, grafikk, skulptur og billedvev, men også nyere uttrykk som fotografi, film, video- og datakunst, installasjon, performance og graffiti - i motsetning til kunstformene arkitektur, litteratur, musikk, dans og dramatikk.
Ordet «billedkunst» kan brukes både om de enkelte kunstformene, om aktiviteten (arbeidsprosessen) og det enkelte kunstverket (det konkrete bildet, skulpturen osv). Begrepet kan også brukes for å skille kunstfag fra håndverksfag som design og kunsthåndverk.
Definisjon og omfang
Ordet billedkunst er ikke veldig gammelt som begrep, og har tidligere hatt litt forskjellig betydning. I en svensk ordbok fra 1755 kommenteres «Bildkonst» slik: «(Till de imitativa konsterna) hörer hela Bildkonsten, och häraf i synnerhet Plastiken.» Billedkunst kunne i sjeldne tilfeller også omfatte «bygningskunsten», men ble alminnelig som begrep med nåværende betydning i dansk først i siste halvdel av 1800-tallet. Begrepet tilsvarer det engelske visual arts, det tyske Bildende Kunst og det franske arts visuels.
Begrepet bildekunst favner svært vidt, og mange kunstnerne ønsker at det skal forbli slik. Kunst reflekterer og kommenterer samfunnet, krysser grenser og er i konstant forandring. Å begrense hva billedkunst er, vil derfor virke mot sin hensikt. Noen bruker likevel begreper som to- og tredimensjonal kunst, idebasert kunst kontra materialbasert kunst og andre begrepspar, men ingen av dem dekker hele kompleksiteten.
Kunstnernes informasjonskontor (KIK) delte kunstnerne inn etter følgende arbeidsområder:
Disse kunstformene deles igjen inn i en lang rekke teknikker eller materialkategorier.
Billedkunstner
En utøver av billedkunst kalles billedkunstner. Mange norske profesjonelle billedkunstnere er organisert i paraplyorganisasjonen Norske billedkunstnere (NBK). Den utgir tidsskriftet Billedkunst.
Jakob, Josefs far
Jakob var ifølge Matteusevangeliet kap. 1 faren til Josef, Jesu fosterfar. Jakob var etterkommer av Serubabel og altså av kongelig ætt.
I Lukasevangeliet kap. 3 kalles Josef «sønn av Eli». Mange antar at denne Eli, hvis ætt også føres tilbake til David, var faren til Maria og Josefs svigerfar.
Frithjof Arngren
Frithjof Arngren (født 1951) er en norsk gründer innen salg av elektronikk.
Han startet Arngren Electronics i 1983, og var en pionér innen postordresalg av elektronikk i Norge. Gjennom en årrekke solgte han elektronikk og gadgets via postordre og butikk og hadde en kundedatabase på over 130,000 navn. I januar 2000 solgte han firmaet til investoren og gründeren Simon Yuen som la om driften til internettsalg. Selskapet gikk konkurs slutten av desember 2000. Arngren kjøpte opp konkursboet og startet det opp igjen som postordrebutikk.
Arngren er også kjent for å ha noen andre prosjekter, som Arngren Sky Commuter, en flyvende bil.
Sandnessjøen og Omegn Cykleklubb
Av syklister som har sin ungdomstid fra SOCK kan bl.a nevnes Olav Aleksander Benjaminsen, som senere ble sportsdirektør for Team Coop Østerhus (Team Coop) og Daniel Årnes som sykler for UNO-X development team. (Joker Icopal).
Louis T. McFadden
Louis Thomas McFadden (født 25. juli 1876 i Granville Center i  Granville Township i Pennsylvania, død 1. oktober 1936 i New York) var en amerikansk politiker og bankdirektør.
Bakgrunn
Louis T. McFadden ble utdannet ved Warner's Commercial College (det senere Elmira Business Institute) in Elmira i delstaten New York)|New York]]. I
Bankdirektør
McFadden begynte yrkeskarrièren i First National Bank i 1892 Canton i Pennsylvania, og gjorde god karrière. I 1916 ble han bankens direktør, noe han var frem til 1925. I 1906 og 1907 var han kasserer i Pennsylvania Bankers' Association, og i perioden 1914–15 hadde han vervet som president for denne.
Politiker
Loven McFadden er mest kjent for er McFadden Act fra 1927. Denne begrenset sterkt kommersielle bankers handlerom, og gjorde det praktisk talt umulig for banker å opprette filialer over delstatsgrensene. Dette var noe ironisk, siden bankene kunne opprette filialer utenlands. Det tok 67 år før regelverket ble forandret og banker kunne operere i flere delstater. McFadden Act gjorde at bankvesenet i USA ble dominert av små lokalbanker.
McFadden trodde også fullt og fast på ektheten til Sions vises protokoller, og mente jødene jobbet for å avsette regjeringen i USA. Da McFadden var presidentkandidat i 1936 var ett av slagordene «Kristendom istedenfor jødedom». Han sympatiserte også med Hitlers antijødiske teorier, og støttet nasjonalsosialistenes kamp mot det han påsto var en jødisk dominans i media, utdannelsessystemet og økonomien.
Spanias kvinnelandslag i fotball
Spania debuterte i EM-kvalifisering til EM i 1987, da de i gruppe med Italia, Ungarn og Sveits endte på tredjeplass, på målforskjell foran Sveits. I neste kvalifisering, til EM i 1989, gikk det ikke stort bedre. De greide en god uavgjort mot Frankrike, en grei seier og en skuffende uavgjort mot Bulgaria, en seier mot Belgia og tapte de resterende kamper, som også inkluderte tap mot Tsjekkoslovakia. I 1991-kvalifiseringen endte Spania sist i sin gruppe, som også besto av Italia, Sveits og Danmark. Spania hadde en tendens til å få med set ett godt resultat i turneringen, og dette fortsatte i EM-kvalifisering til EM i 1993 med en uavgjort borte mot Sverige, men de tapte også hjemme mot Irland, som dermed medførte at de kom poenget forena irene og fire bak Sverige (seier ga 2 poeng).
I EM-kvalifisering til EM i 1995 møtte Spania for første gang England i det som skulle bli mange oppgjør dem imellom. De to landene spilte uavgjort i begge oppgjør, men Spania rotet bort mulighetene ved en uavgjort mot Belgia. Med seier hadde Spania gått videre på målforskjell. Spania hadde således startet et løft for kvinnefotballen, og det skulle fortsette. I EM-kvalifisering til EM i 1997 havnet riktignok Spania i en tøff pulje med Danmark og Sverige, og de greide en lite imponerende tredjeplass. Imidlertid ga den plassen en omspillsplass, og Spania møtte nok engang England. Spania slo ut England i kvalifiseringen, og kvalifiserte seg til sitt første og hittil eneste mesterskap. EM i 1997 ble også en relativt god opplevelse for Spania. Et gjensyn med Sverige i Sverige endte med et ettmålstap, og med uavgjort mot Frankrike og seier over Russland, greide Spania å komme til semifinale på målforskjell. Der ble det et ettmålstap for Italia.
Omtrent samtidig, i 2004, vant Spania U-19-europamesterskapet. I kvalifiseringen til EM i Finland i 2009 kom Spania i gruppe med England igjen. Spania tapte igjen på målstreken, men gikk videre til omspillet, der de tapte over to kamper for Nederland. Også i VM-kvalifiseringen til VM i 2011 havnet Spania i pulje med England, og nok en gang tapte de omtrent på målstreken. Her gikk bare vinneren videre.
Hadeland (avis)
Avisen Hadeland er en partipolitisk uavhengig lokalavis for regionen Hadeland, bestående av kommunene Gran, Jevnaker og Lunner. Fra 16. april 2018 reduserte avisen fra fem til tre papirutgaver i uken, mandag, onsdag og fredag. Avishuset ligger i regionsenteret Gran. Avisen Hadeland eies av Amedia, og inngår i Mediehuset Innlandet.
Historie
Etableringen selskapet A/S Hadeland tok form i 1917 med aksjeinnbydelsen signert Anders Severin Andersen Tvindesæter, offentliggjort i Norsk Kundgjørelsestidende nr. 477 29. desember 1917: «Undertegnede indbyr herved til dannelse av et aktieselskap for utgivelse av et upolitisk blad for Hadeland og Land. Selskapet som skal ha sit forretningskontor i Brandbu, kan stiftes naar minst kr. 12,000,00 er tegnet.».
30. mars det påfølgende året ble det avholdt konstituerenede generalforsamling på Horns hotel, Jaren. Året før, i 1917 hadde Tvindesæter reist spørsmålet om en ny lokalavis for Randsfjorddistriktet, da den lokale avisen som allerede eksisterte i området, Vestoplændingen ikke var mye å skryte av, skal en tro Tvindesæters egne beretninger. Under en kaffepause i Brandbu herredstyre luftet Tvindesæter spørsmålet, og arbeidet startet.
Charles Mouton
Charles Mouton (ca. 1626 – ca. 1710) var en berømt fransk luttspiller og komponist.
Hadeland (avis)
Historie
Overrettssakfører Gulden og Tvindesæter selv hadde utarbeidet utkastet for stiftelsen av selskapet, og det ble enstemmig vedtatt at selskapet skulle startes, på lik linje med lovutkastet for selskapet. Tvindesæter foreslo navnet «Rånd« eller «Randsfjorden» for den nye avisen, men møtte på motstand. Selv om Tvindesæter argumenterte for at selskapet, og avisen, skulle omfatte hele Randsfjorddistriktet, var «Rånd» et «målord», og målstrid måtte for all del unngås. Navnet «Hadeland» ble visstnok foreslått av en kaptein Staxrud, som vant frem med flertall.
Charles Mouton
Det finne svært lite informasjon om Charles Moutons liv. Han ble sannsynligvis født i Rouen og studerte trolig med Denis Gaultier. Tidlig i karrieren arbeidet han ved hoffet til fyrstehuset Savoia i Torino. I 1660-årene underviste han adelige i Paris, reiste tilbake til Torino i 1676 og returnerte til Paris i 1678.
Hadeland (avis)
Historie
Da selskapet var blitt konstituert og lovene vedtatt ble det valgt styret, hvor Helge Gunstad fra Jevnaker, Hans Stenersen fra Lunner, Helge Klæstad fra Gran, Kr. Halmrast fra Land og Tvindesæter selv, som representerte Brandbu, ble valgt. Tvindesæter ble valgt til styrets formann.
Charles Mouton
Rundt 1680 gav Mouton ut to bøker med luttstykker, Pièces de luth sur différents modes. Det finnes over 120 andre stykker av Mouton spredt i ulike manuskripter.
Hadeland (avis)
Opplagstall
Bekreftede netto opplagstall fra Mediebedriftenes Landsforening:
Cinderella Man
Cinderella Man er et amerikansk filmdrama som følger historien til tungvektsmester i boksing, James J. Braddock. Filmen er regissert av Ron Howard, og har Russell Crowe i hovedrollen.
Handling
James J. Braddock er en ire i USA som har måtte gi opp sin lovende boksekarriere etter en serie tap. Han jobber nå med forskjellige strøjobber under den amerikanske depresjonen, mens han stadig drømmer om å bygge opp igjen den gamle karrieren. Etter at en annen bokser melder avbud til en match, får Braddock igjen sjansen. Promotørene tar han ikke seriøst, og ser på han som dødkjøtt, helt til han slår ut bokseren som er ranket som nummer to i verden.
Braddock fortsetter å vinne, mens han gir håp og inspirasjon til andre som er rammet av depresjonen. Han slår tilslutt ut verdensmester Max Baer, og blir selv tungvektsmester. Navnet på filmen er hentet fra kallenavnet Braddock fikk som bokser.
Mottakelse
Filmen ble godt mottatt blant filmkritikere verden rundt, men skuffet økonomisk. Filmen hadde et budsjett rundt $88 millioner, men klarte bare å spille inn $60 millioner mens den gikk på kino i Nord-Amerika.
Kritikk
Mange boksehistorikere, og Baers etterkommere, har kritisert fremstillingen av Max Baer. I filmen blir han fremstilt som regelrett ond både privat og offentlig, og tar livet av to mennesker i bokseringen. I virkeligheten mente de at Baer ble regnet som en gentleman blant sine kollegaer. Og bare en av hans motstandere, Frankie Campbell, døde. Dødsfallet plaget også Baer resten av livet. Det at han bokset med en brukket hånd mot Braddock, har også sådd tvil om hvor stor presentasjonen var.
Fáskrúðsfjarðarhreppur
Fáskrúðsfjarðarhreppur er en tidligere kommune (islandsk: sveitarfélag) i regionen Austurland på Island, med 48 innbyggere ved utgangen av 2005. Fra 2006 er den en del av Fjarðabyggð kommune.
Xuanmiaoguan-demningen
Xuanmiaoguan-demningen er en demning med vannkraftverk i prefekturet Yichang i Hubei-provinsen i det sørlige Folkerepublikken Kina, anlagt i elva Huangbai He. Den ligger således i tilknytning til Xiling-kløften, mellom Tre kløfter i vest og Gezhouba-demningen i øst.
Demningen er en betong buedam av typen RCC. Dammen er 80 meter høy og 243 meter lang.
operatør er energiselskapet Yichang-Yineng.
Sunes sommar
Sunes sommar (norsk: Sunes sommer) er en svensk familiekomedie fra 1993 regissert av Stephan Apelgren. Den er basert på romanen med samme navn, den åttende i bokserien Suneserien, skrevet av Anders Jacobsson og Sören Olsson.
Filmen ble filmet i Stockholm, på Tofta strand på Gotland og på Björkviks Havsbad på Ingarö.
Handling
Den neste dagen reiser familien Andersen til "Jonssons camping", der de skal feriere. På campingplassen møter Anna råneren Leffe, og de to blir glad i hverandre. Lenny med familie viser seg å bo ved siden av familien til Sune, og Cornelia er hans datter.
Før Andersons drar hjem, blir de invitert til en avskjedsfest hos Lenny m. familie. Under festen viser det seg at det er Lennys bror Kenny som er en ekte lege. Han ser på Rudolfs føtter og tar av gipsen, men heldigvis er alt i orden. Videoen avsluttes med at Sune og Cornelia møtes på stranden i skumringen og hun får øredobbene.
Seljord
Seljord er en kommune i Vestfold og Telemark fylke og ligger fysisk i regionen Øvre Telemark. Den grenser i nord til Tinn, i øst til Hjartdal, Notodden og Midt-Telemark, i sør til Kviteseid, og i vest til Tokke og Vinje. Høyeste punkt er Brattefjell, 1 541 moh. Seljord sentrum ligger ved foten av Skorve, 1 370 moh.
Seljord ligger ved Seljordsvannet og har en betydelig turisttrafikk om sommeren på grunn av den kjente sjøormen Seljordsormen, Dansebandfestivalen, Countryfestivalen, Seljordspelet og ikke minst landbruksmessa Dyrsku'n, som har bestått siden 1866. Andre helga i september kommer det hvert år 60 000-80 000 til dette arrangementet. Tettstedet Seljord hadde 1. januar 2007 1 260 innbyggere.
Kommunestyrevalget 2019
Ved kommunestyrevalget i 2019 var det 2318 stemmeberettigede i kommunen. Avgitte stemmer var 1579 d.v.s. 68,5 prosent.
Se utfyllende artikkel - Valgresultater for Seljord kommune 1979-2015
Kommunikasjon
Telemark Bilruter har hovedbase i Seljord. Selskapet driver et vidt forgrenet rutenett i hele Telemark og inn i Aust-Agder til Arendal.
Bygder
Seljord har flere bygder som Flatdal, Åmotsdal, Svartdal, Langlim og Garvik.
I tillegg har Seljord mange små bygder som Nordbygdi, Dyrlandsdalen, Vefall og Manheimstrondi.
Jan Van der Roost
Jan Frans Joseph Van der Roost (født 1. mars 1956 i Duffel) er en belgisk komponist. Van der Roost er nok mest kjent for sine komposisjoner for korps, men skriver musikk for både soloinstrument, kor, symfoniorkester og kammerorkester. Hans From Ancient Times ble benyttet som pliktnummer i forbindelse med europamesterskapet for brassband i 2009.
Norway Rock Festival
Norway Rock Festival (tidligere Kvinesdal Rock Festival ) er en årlig musikkfestival som går av stabelen i Kvinesdal. Festivalen strekker seg over tre dager, og ble første gang arrangert i 2006. I 2010 hadde festivalen 5-årsjubileum og ble utvidet til 4 dager.
Starten
Kvinesdal Rock Festival AS ble stiftet 11. april 2006 med 39 aksjonærer. Festivalen er basert på et tidligere MC treff (Sørlandstreffet) som nåværende festivalsjef Kjell Arne Aamodt var med å arrangere. Sørlandstreffet ble avsluttet, og en idé om å kombinere konserter og MC treff ble sterkere og sterkere. Kvinesdal Rock Festival ble så satt ut i livet i januar 2006. Mye måtte på plass, og en liten, engasjert gjeng satte i gang med å realisere det som skulle bli det største som har skjedd i kommunen. 12. juli 2006 åpnet første band i historien Kvinesdal Rock Festival.
Dødsulykke
Den 12. juli 2008 inntraff en ulykke i form av kullosforgiftning på festivalen, hvor to mennesker døde og åtte ble sendt til sykehus. De to omkomne var et samboerpar med tre barn. Begge de omkomne samt seks av de åtte som ble sendt på sykehus er fra Gjesdal kommune i Rogaland.
Konkurs
1. september 2011 leverte Norway Rock Festival inn oppbudsbegjæring til Lister tingrett, og begjærte seg selv konkurs etter blant annet ett underskudd på rundt to millioner kroner i 2011.
Marienlyst skoles musikkorps
Marienlyst skoles musikkorps er et skolekorps for elever ved Marienlyst skole i Oslo.
Korpset har medlemmer fra seks til seksten år og består av et hovedkorps,to juniorkorps og aspiranter. De er kjent for sin kule dirigent Marius Gjersø, som ofte slår sammen Marienlyst, Urra og kjelsås til ett stort monsterkorps.
Liste over kommuner i delstaten Tabasco
Den meksikanske delstaten Tabasco består av 17 kommuner (municipios):
Ingebjørg Støfring
Ingebjørg Støfring (født 16. mars 1945) er en norsk utviklingsarbeider og diplomat. Hun er Norges ambassadør i Zimbabwe.
Støfring er utdannet fra University of East Anglia i Storbritannia der hun avla mastergrad i utviklingsstudier. Hun har også studert sosiologi ved Universitetet i Oslo og har diplom i sosialt arbeid fra Diakonhjemmet Høgskole.
Støfring startet sin karriere som saksbehandler i Norad, senere i Bistandsdepartementet og Utenriksdepartementet. I sitt virke i utenrikstjenesten har hun vært stasjonert ved Norges ambassader i Nairobi, Dar-es-Salaam, Pretoria og Harare. I september 2006 tiltrådte hun som ambassadør i Bangladesh. I statsråd 30. april 2010 ble Støfring utnevnt til ambassadør i Zimbabwe.
Skottlands kvinnelandslag i fotball
Skottlands kvinnelandslag i fotball representerer Skottland i internasjonale kamper.
Skottland har ikke kvalifisert seg til noen mesterskap. De har imidlertid vært med i de fleste kvalifiseringer, bortsett fra til EM i 1989 der de trakk seg halvveis ute i kvalifiseringen, og EM i 1991 der de ikke deltok. Foran kvalifiseringen til EM i 1997 ble Skottland plassert i gruppe B, og måtte kvalifisere seg til gruppe A som ga rett til å spille om EM og VM-plass. De lyktes ikke, og forble i gruppe B. I 1999 kom de til kvalifiseringskamp mot Spania, men tapte stort. Skottland ble i gruppe B til de kvalifiserte seg etter kvalifiseringen til VM i 2003. De spilte ikke den siste kvalifiseringskampen fordi UEFA hadde utvidet kvalifiseringsgruppene, og dermed kom alle gruppevinnerne fra gruppe B videre.
Skottland fikk bedre plasseringer etter oppholdet i gruppe B. I kvalifiseringen til EM i 2005 kom Skottland på tredjeplass (av fem), ett poeng bak andreplassen. VM-kvalifiseringen ble det nok en tredjeplass, bak Tyskland og Russland. I kvalifiseringen til EM i Finland kom Skottland på en hederlig tredjeplass, noe som ga omspillsplass. I omspillet spilte Skottland uavgjort over to kamper mot Russland, men tapte på bortemålsregelen.
I kvalifiseringen til VM i 2011 var Skottland nær ved å komme videre til utslagsrunden, etter at Danmark hadde rotet bort poeng mot Bulgaria, mens Skottland hadde vunnet samtlige av sine kamper, bortsett fra mot nettopp Danmark, som de tapte for hjemme. Skottland kunne ha avgjort det ved å slå Danmark i Danmark, men de greide bare uavgjort, og dermed endte Skottland på andreplass, poenget bak Danmark.
30 Rock
30 Rock er en Emmy-vinnende TV-serie fra USA som ble sendt første gang på NBC 11. oktober 2006.
Serien er laget og skrevet av Tina Fey, tidligere Saturday Night Live-skribent og skuespiller. Hun spiller også hovedrollen i serien, Liz Lemon, som er hovedskribent for det fiktive NBC-showet TGS with Tracy Jordan. Serien er løst basert på hennes egne erfaringer som skribent for Saturday Night Live. Flere av birollene bekles av komikere og skuespillere Fey tidligere hadde jobbet sammen med på SNL, og improvisasjonsteateret Second City i Chicago, som hun i flere år var en del av.
Flere kjendiser har gjestet 30 Rock, enten som seg selv eller som andre, blant andre Jerry Seinfeld, Al Gore, Jennifer Aniston, David Schwimmer, Salma Hayek, Oprah Winfrey og Isabella Rossellini.
Navnet på serien kommer fra 30 Rockefeller Plaza, også kjent som GE Building, som er hovedkontoret til NBCs New York-studio.
Sesong én
Serien begynner med at Jack Donaghy fra General Electric (GE) blir overført til en ny jobb ved NBC sitt hovedkvarter, 30 Rockefeller Plaza, og gjenoppbygge en komedie-serie «The Girlie Show» som går sent på kvelden. Showets rollebesetning, og andre ansatte, blir rasende over dette - spesielt en av manus-forfatterne Liz Lemon og skuespillerinne Jenna Maroney. Jack fortsetter med å skape kaos ved The Girlie Show, og tvinger Liz til å ansette film-stjernen Tracy Jordan. Han irriterer igjen hele rollebesetningen og mannskapet til The Girlie Show når han ønsker å forandre navnet på TV-serien deres.
Etter hvert som sesongen skrider frem, handler episodene mindre om TGS, og mer om hvordan karakterene takler å sjonglere de private livene deres og jobbene sine. Liz har et forhold til Dennis Duffy. Andre historier inkluderer Jenna som forsøker å promotere filmen The Rural Juror, og Jacks forlovelse blir til slutt avbrutt. Gjestestjerner inkluderer John McEnroe, Nathan Lane, Isabella Rossellini, Paul Reubens, Will Arnett, Wayne Brady, Elaine Stritch, Whoopi Goldberg, Conan O'Brien, LL Cool J, Rip Torn og Ghostface Killah.
Sesong to
Tracy opplever noen ekteskapelige problemer med sin kone Angie Jordan (spilt av Sherri Shepherd) og de blir separert. Men blir senere gjenforent. I løpet av sesongen utvikler Jack et seksuelt forhold til et kongress-medlem ved navn Celeste Cunningham (spilt av Edie Falco) men de slår senere opp. Jack som stiller som styreleder for General Electric mot hans tidligere nemesis Devon Banks.
Sundargarh (distrikt)
Sundargarh er et distrikt i den indiske delstaten Orissa. Distriktets hovedstad er Sundargarh.
30 Rock
Sesong to
Hele sesongen avsluttes med at Liz planlegger å adoptere et barn, etter å ha trodd at hun var gravid med Dennis sin baby. Tracy finner opp et nytt pornografisk videospill. Jack avslutter sesongen med å skaffe seg en ny jobb i Washington D.C. men han planlegger snart å få sparken.
Sundargarh (distrikt)
Demografi
Ved folketellingen i 2011 var det 2,080,664 innbyggere i distriktet, mot 1,830,673 i 2001. Den urbane befolkningen utgjør 35,50 % av befolkningen.
Barn i alderen 0 til 6 år utgjorde 11,97 % i 2011 mot 14,47 % i 2001. Antallet jenter i den alderen per tusen gutter er 937 i 2011 mot 970 i 2001.
30 Rock
Sesong tre
Oprah Winfrey gjester TV-serien i løpet av denne sesongen, som en del av et medikament-indusert hallusinasjon som Liz opplever. Jennifer Aniston spiller rollen som Liz sin tidligere hybel-kamerat. Salma Hayek dukket også opp, og portretterte Jacks nye kjæreste: Elisa.
Andre gjestestjerner denne sesongen inkluderer blant annet John Lithgow, Kerry Butler, Megan Mullally, Peter Dinklage og Steve Martin. Jon Hamm spilte Liz sin kjærlighetsinteresse og nabo i flere episoder. Alan Alda dukket opp i sesongens to siste episoder som Milton Greene, Jacks biologiske far.
Sesong fire
Den fjerde sesongen av 30 Rock hadde premiere i USA den 15. oktober 2009. I likhet med forrige sesong bestod denne sesongen også av 22 episoder. Jack forsøker å caste en ny skuespiller for TGS-showet. Samtidig er Liz på leting etter den perfekte komikeren - mye til Jenna og Tracys forferdelse, fordi de frykter å miste rampelyset.
Jack klarer ikke å velge mellom sine to kjærester. Lizs klarer ikke å finne en kjæreste som lever opp til hennes egne forventninger. Sesongen inneholdt også gjeste-opptredener som Julianne Moore, Jon Bon Jovi, Cheyenne Jackson, Sherri Shepherd, Will Forte, Elizabeth Banks, Michael Sheen, Matt Damon og James Franco.
Sesong seks
Liz modnes følelsesmessig når hun befinner seg i et nytt forhold. Kenneth beveger seg oppover (og deretter nedover) i bedriften deres. Jenna når et nytt nivå av berømmelse når hun skal være dommer i et reality-program. Hun vurderer også å flyte sammen med kjæresten sin, Paul.
Sesong sju
Forholdet mellom Liz og Criss (spilt av James Marsden) fortsetter å utvikle seg, samtidig som de forsøker å få barn sammen, og de vurderer å gifte seg. I mellomtiden planlegger Jack å forbedre hans egne karriere-utsikter ved bedriften. Han forsøker blant annet å diskreditere Hoopers barnebarn og fungerende administrerende direktør, Kaylee Hooper. Til slutt begynner han imidlertid å lure på om han virkelig er lykkelig i denne jobben.
Samtidig opplever Tracy endelig mer suksess med sitt nye film-studio, som produserer komediefilmer. Jenna forbereder seg på å gifte seg med sin langvarige kjæreste Paul (spilt av Will Forte) og Kenneth har begynt et forhold med Hazel (spilt av Kristen Schaal) uvitende om at hun bare ønsker å bruker ham for å komme på TSH-showet selv.
Numme & Gunstrøm – før og nå
Numme & Gunstrøm – før og nå er et norsk underholdningsprogram med Yngvar Numme og Tor Erik Gunstrøm som gikk på TV 2 i 2001. Konseptet for serien var gags og sketsjer kombinert med gjester, samtale og musikalske innslag. Det var en hovedgjest i hver episode, en person de hadde arbeidet med opp gjennom karrieren. De inviterte også en musikalsk gjest. Det ble også vist arkivklipp der man fikk se utdrag fra deres lange karriere. Programmet gikk på lørdagskvelder.